ai4bharat/Pralekha huggingface dataset:
ప్రధాన మంత్రి కార్యాలయం
మధ్యప్రదేశ్ లోని బేతూల్ లో ఓ దుర్ఘటన కారణం గా ప్రాణనష్టం సంభవించిందుకు సంతాపాన్నివ్యక్తం చేసిన ప్రధాన మంత్రి
బాధితుల కు పిఎమ్ఎన్ఆర్ఎఫ్నుండి పరిహారాన్ని ఇస్తున్నట్లు ఆయన ప్రకటించారు
మధ్య ప్రదేశ్ లోని బేతూల్ లో జరిగిన ఒక దుర్ఘటన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుండి పరిహారాన్ని ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘ఎంపీ లోని బేతూల్ లో ఓ దుర్ఘటన కారణం గా ప్రాణ నష్టం వాటిల్లినందుకు నేను దు:ఖిస్తున్నాను. శోకం లో మునిగిపోయిన కుటుంబాల కు నా సంతాపాన్ని వ్యక్తం చేస్తున్నాను. ఈ దుర్ఘటన లో గాయపడ్డ వ్యక్తులు త్వరలో స్వస్థులు అవ్వాలని నేను కోరుకొంటున్నాను. చనిపోయిన వ్యక్తుల దగ్గరి సంబంధికుల కు 2 లక్షల రూపాయల వంతున పరిహారాన్ని ప్రధాన మంత్రి జాతీయ సహాయ నిధి  నుండి ఇవ్వడం జరుగుతుంది. గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది : ప్రధాన మంత్రి’’ అని తెలిపింది.
ప్రధాన మంత్రి కార్యాలయం
డాక్టర్ బాబాసాహెబ్ అమ్బేడ్కర్ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
డాక్టర్ బాబాసాహెబ్ అమ్బేడ్ కర్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘డాక్టర్ బాబాసాహెబ్ అమ్బేడ్ కర్ కు ఆయన జయంతి సందర్భం లో ప్రణామాన్ని ఆచరిస్తున్నాను. భారతదేశం యొక్క ప్రగతి కోసం ఆయన చిరస్థాయి గా నిలచిపోయేటటువంటి తోడ్పాటుల ను అందించారు. మన దేశ ప్రజల కోసం ఆయన కన్న కలల ను నెరవేర్చాలి అనేటటువంటి సంకల్పాన్ని పునరుద్ఘాటించవలసిన దినం ఇది.’’ అని పేర్కొన్నారు.
PIB Headquarters
జనవరి 21న హైదరాబాద్ లో తపాలా పెన్షన్ అదాలత్
తపాలా పెన్షనర్స్ కి సంబంధించి ప్రజల ఫిర్యాదులను, సమస్యలను తెలుసుకొనేందుకు 2019 జనవరి 21వ తేదీన మధ్యాహ్నం 02.30 గంటల కు హైదరాబాద్ లోని ఆబిడ్స్ లో గల డాక్ సదన్ లో ‘పెన్షన్ అదాలత్’ ను నిర్వహించనున్నట్లు అసిస్టె౦ట్ అకౌంట్స్ ఆఫీసర్ శ్రీ శివ కుమార్ ఓ ప్రకటనలో తెలిపారు. పోస్టల్ పెన్షనర్లు / కుటుంబ పెన్షనర్ల పెన్షన్, గ్రాట్యుటీకి సంబంధించిన ఫిర్యాదులను తపాలా విభాగం లోని ద డైరెక్టర్ ఆఫ్ అకౌంట్స్ , డాక్ సదన్, హైదరాబాద్- 500001, చిరునామా కు కవర్ పైన ‘‘పోస్టల్ పెన్షన్ అదాలత్ ఆఫ్ తెలంగాణ సర్కిల్’’ అనే పదాలు రాసి తపాలా కవర్ లో 2020 జనవరి 10వ తేదీ లోపు తెలియ జేయవచ్చు. వ్యక్తిగత పెన్షనర్లు / కుటుంబ పెన్షనర్లు ప్రాంతీయ/డివిజనల్ స్థాయి పెన్షన్ అదాలత్ వద్ద తీసుకున్న కేసు యొక్క వాస్తవాలను సక్రమంగా అందించాలి మరియు ప్రాంతీయ/డివిజన్ స్థాయి ఇచ్చిన ఏదైనా ప్రత్యుత్తరం కాపీ ఉంటే, పెన్షన్ అదాలత్ కి సమర్పి౦చాలి. నిర్ణీత తేదీ తర్వాత అందుకున్న అభ్యర్థనలు పరిగణలోకి తీసుకొనబడవు. దరఖాస్తుదారులు కావాలనుకుంటే వ్యక్తిగతంగా అదాలత్కు హాజరుకావచ్చు.
బొగ్గు మంత్రిత్వ శాఖ
ఆజాదీ కా అమృత్ మహోత్సవ్ వేడుకల్లో భాగంగా ఆగస్టు 19, 2021 నుంచి ‘వృక్షారోపణ్ అభియాన్’ను ప్రారంభిస్తున్న బొగ్గు మంత్రిత్వశాఖ
బొగ్గు క్షేత్రాల లోపల, చుట్టుపక్కల పచ్చదనాన్ని పెంచడం ద్వారా మైనింగ్ కార్యకలాపాల్లో పర్యావరణ సమతుల్యత దిశగా తీసుకుంటున్న ముఖ్యమైన నిర్ణయం
బొగ్గు మంత్రిత్వశాఖకు చెందిన బొగ్గు/లిగ్నైట్ పీఎస్యూలు ఈ సంవత్సరం ‘గో గ్రీనింగ్’ డ్రైవ్ కార్యక్రమంలోభాగంగా 2వేల 385 హెక్టార్ల విస్తీర్ణంలో మొక్కల పెంపకాన్ని చేపట్టాలనే ప్రతిష్టాత్మక లక్ష్యాన్ని నిర్దేశించాయి. కేంద్ర బొగ్గు, గనులు, పార్లమెంటరీ వ్యవహారాల మంత్రి ప్రహ్లాద్ జోషి.. బొగ్గు, గనులు, రైల్వేశాఖల సహాయ మంత్రి రావుసాహెబ్ దన్వే సమక్షంలో ‘వృక్షారోపణ్ అభియాన్ 2021’ను ఆగస్టు 19వ తేదీన ప్రారంభించడం ద్వారా ‘గో గ్రీనింగ్’ డ్రైవ్కు తగిన ప్రేరణ కల్పిస్తారు. ఆగస్టు 19వ తేదీన ‘వృక్షారోపణ్ అభియాన్’లో భాగంగా దేశవ్యాప్తంగా ఉన్న 300 బొగ్గుక్షేత్రాల్లో, చుట్టుపక్కల ‘గో గ్రీనింగ్’ డ్రైవ్ను వీడియో కాన్ఫరెన్స్ ద్వారా నిర్వహిస్తారు.
అజాదీ కా అమృత్ మహోత్సవ్ వేడుకల్లోభాగంగా నిర్వహిస్తున్న ఈ ‘వృక్షారోపణ్ అభియాన్ 2021’ మైనింగ్ కార్యకలాపాల్లో తప్పనిసరిగా పర్యావరణ సమతుల్యతను తీసుకువస్తుంది. ఇది రాబోయే రోజుట్లో మరిన్ని బొగ్గు గనులు సామాజిక, పర్యావరణ అనుమతులు పొందడానికి సహాయపడుతుంది. దీనివల్ల భవిష్యత్తులో మరింత మంది మైనింగ్ కార్యకలాపాల్లో పాల్గొనేలా బొగ్గుగనులు ప్రారంభించడానికి సహకరిస్తుంది. అంతేకాకుండా సమాజంలోని సామాన్య ప్రజల్లో కూడా అటవీకరణపై అవగాహన కల్పించి, పచ్చదనాన్ని పెంచేలా ప్రేరణ కలిగించడమే కాకుండా ప్రజల్లో చైతన్యం తీసుకొస్తుంది.
వేగంగా అభివృద్ధి చెందుతున్న ఆర్థిక వ్యవస్థగా భారతదేశం రెండు ముఖ్యమైన సవాళ్లను ఎదుర్కొంటోంది. ఇంధన రంగాన్ని కర్బనరహితం చేయడం ఒకటి కాగా.. పెరుగుతున్న ఇంధన డిమాండ్తీర్చడం రెండోది. ఇంధన డిమాండ్ తీర్చడం దేశీయంగా అందుబాటులో ఉన్న బొగ్గు లభ్యతపైనే ఆధారపడి ఉంది. అందువల్ల మన బొగ్గురంగం దేశ ఇంధన అవసరాలను తీర్చడంలో కీలక పాత్రను పోషించడం ద్వారా అభివృద్ధి అంచనాలను అందుకోవడంలో సహకరిస్తుంది. అదేసమయంలో పర్యావరణం, సమాజంపల్ల బాధ్యతగా కూడా ఉండాల్సిన అవసరం ఉంది. ఈ నేపథ్యంలో భారతదేశంలోని బొగ్గురంగం సమతుల్యమైన మైనింగ్ను ప్రోత్సహించడానికి అనేక వినూత్న కార్యక్రమాలను చేపడుతోంది.
మైనింగ్ ప్రాంతాలలో, చుట్టుపక్కల "గో గ్రీనింగ్" డ్రైవ్ అనేది ఒక ముఖ్యమైన కార్యక్రమంగా మారనుంది. తద్వారా స్థానిక పర్యావరణ వ్యవస్థను మెరుగుపరచడమే కాకుండా వాతావరణ మార్పులకు కారణాలను తగ్గించడానికి మరింత కర్బన పదార్థాలను గ్రహించే వ్యవస్థను సృష్టించినట్లువుతుంది. అంతేకాకుండా మా బొగ్గు కంపెనీలు విస్తృతంగా చెట్ల పెంపకాన్ని చేపట్టడం, స్వచ్ఛమైన బొగ్గు సాంకేతికతలను అమలుచేయడం వంటి పర్యావరణ అనుకూల చర్యల ద్వారా కార్బన్ తటస్థతను సాధించాలని కూడా లక్ష్యంగా పెట్టుకున్నాయి.
కార్పొరేట్ వ్యవహారాల మంత్రిత్వ శాఖ
భారతదేశానికి చెందిన కాస్ట్ అకౌంటెంట్స్ ఇనిస్టిస్ట్యూట్కు , బ్రిటన్ కు చెందిన ఛార్టర్డ్ సర్టిఫైడ్ అకౌంటెంట్స్ కు మధ్యన కుదిరిన అవగాహన ఒప్పందపత్రానికి కేంద్రమంత్రి మండలి ఆమోదం
భారతదేశానికి చెందిన కాస్ట్ అకౌంటెంట్స్ ఇనిస్టిస్ట్యూట్కు , బ్రిటన్ కు చెందిన ఛార్టర్డ్ సర్టిఫైడ్ అకౌంటెంట్స్ కు మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన మంత్రి మండలి ఈ నిర్ణయం తీసుకుంది. ఈ ఏంఓయు కారణంగా ఇరుదేశాలకు చెందిన ఈ సంస్థల సభ్యులకు మినహాయింపులు లభిస్తాయి. వీటిద్వారా వారు తమ వృత్తులకు సంబంధించి చాలా సులువుగా కార్యకలాపాలు నిర్వహించుకోవచ్చు. ఉమ్మడిగా పరిశోధనలు చేపట్టడం జరుగుతుంది. వృత్తి పరమైన అభివృద్ధి కార్యకలాపాలు చేపట్టవచ్చు.
ప్రభావం
ఇరు సంస్థల పరిధిలో సమాచారాన్ని, పరిశోధనా పత్రాలను, ప్రచురణలను ఇచ్చిపుచ్చుకోవడం జరుగుతుంది.తద్వారా ఇరు సంస్థల పరిధిలో సరైన పాలనాపరమైన విధానాలు బలోపేతమవుతాయి. ఈ ఎంఓయు కారణంగా ఇరు దేశాల మధ్యన కాస్ట్ అకౌంటెంట్ల రాకపోకలు పెరగడమే కాకుండా వారికి ఉద్యోగ అవకాశాలు పెరుగుతాయి.
నేపథ్యం
కంపెనీల చట్టం కింద రిజిస్టర్డ్ కంపెనీగా 1944లో భారతదేశ కాస్ట్ అకౌంటెంట్ల సంస్థ ఏర్పడింది. ఈ వృత్తిని ప్రోత్సహించడానికి, అభివృద్ధి చేయడానికిగాను ఈ సంస్థను ప్రారంభించారు. పార్లమెంటులో చేసిన ప్రత్యేక చట్టం ప్రకారం 1959 మే, 28న చట్టపరమైన ప్రొఫెషనల్ బాడీగా ఈ సంస్థ అవతరించింది. కాస్ట్ అండ్ వర్స్క్ అకౌంటెన్సీకి సంబంధించిన నిపుణులకు లైసెన్స్ ఇచ్చే ఏకైక చట్టపరమైన సంస్థ ఇదే. ఇక బ్రిటన్కు చెందిన ఛార్టర్డ్ సర్టిఫైడ్ అకౌంటెంట్స్  అసోసియేషన్ అనేది 1904లో ఏర్పడింది. 1947లో ఇంగ్లాండ్ చట్టాల ప్రకారం చట్టపరమైన సంస్థగా అవతరించింది. ఈ సంస్థలో 2, 27, 000 మంది పూర్తిస్థాయి అర్హతగల సభ్యులున్నారు. ఈ సంస్థకు సంబంధించి భవిష్యత్తులో సభ్యులుకాగలవారు ప్రపంచవ్యాప్తంగా 5, 44, 00 మంది వున్నారు.
హోం మంత్రిత్వ శాఖ
జాతీయ పోలీస్ అకాడమీలో ఐపిఎస్ అధికారుల పాసింగ్ అవుట్ పరేడ్ వీడియో కాన్ఫరెన్సింగ్ ద్వారా ప్రసంగించనున్న ప్రధాని మోదీ
హైదరాబాద్ లోని సర్దార్ వల్లభ్ భాయ్ పటేల్ నేషనల్ పోలీస్ అకాడమీ లో శుక్రవారం జరిగే ఐపిఎస్ అధికారుల దీక్షాంత్ సమారోహ్  నుద్దేశించి ప్రధాన మంత్రి శ్రీ నరేంద్ర మోదీ వీడియో కాన్ఫరెన్సింగ్ ద్వారా ప్రసంగించనున్నారు. 28 మంది మహిళా ప్రొబేషనర్లతో సహా శిక్షణ పూర్తి చేసుకున్న 131 మంది ఐపిఎస్ ప్రొబేషనర్లు ఈ పాసింగ్ అవుట్ పెరేడ్ లో పాల్గొననున్నారు. వీరిలో 121 మంది 2018 బ్యాచ్ కు చెందినవారు కాగా, పది మంది 2017 బ్యాచ్ కు చెందినవారు. మొత్తం 131 మంది ప్రొబేషనర్లలో 76 మంది ఇంజినీరింగ్, 27 మంది ఆర్ట్స్, 13 మంది సైన్స్, ముగ్గురు కామర్స్, ముగ్గురు న్యాయ విద్య నేపథ్యం కలిగినవారు. ఈ పాసింగ్ అవుట్ పెరేడ్ కు తమిళనాడు కేడర్ కు చెందిన మిస్ కిరణ్ శృతి నాయకత్వం వహించనున్నారు.
శిక్షణ పూర్తి చేసుకున్న ప్రొబేషనర్లలో ముగ్గురు మహిళలతో సహా 11 మంది ప్రొబేషనర్లను తెలంగాణాకు, అయిదుగురిని ఆంధ్ర ప్రదేశ్ కు కేటాయించారు. శిక్షణలో అత్యంత ప్రతిభ కనబరచిన తమిళనాడు కేడర్ కు చెందిన డి.వి. కిరణ్ శృతి ప్రధాన మంత్రి బ్యాటన్, హోం మంత్రి రివాల్వర్ అందుకోనున్నారు. దీక్షాంత్ సమారోహ్ కార్యక్రమం దూరదర్శన్ లో శుక్రవారం ఉదయం 7 గంటల 15 నిమిషాల నుండి ప్రత్యక్ష ప్రసారం అవుతుందని పోలీస్ అకాడమీ డైరెక్టర్ ఒక ప్రకటనలో తెలిపారు.
ప్రధాన మంత్రి కార్యాలయం
నవరాత్రి తొలి రోజున ప్రజలకు శుభాకాంక్షలు తెలిపిన ప్రధాన మంత్రి
నవరాత్రి తొలి రోజు న ప్రధాన మంత్రి శ్రీ నరేంద్ర మోదీ ప్రజలకు శుభాకాంక్షలు తెలియజేశారు.
‘‘నవరాత్రి తొలి రోజు సందర్భం లో మాత శైలపుత్రి కి ఇవే ప్రణామాలు. మాత ఆశీర్వాదాలతో, మన భూగ్రహం సురక్షితంగా, ఆరోగ్యంగా, సమృద్ధంగా ఉండుగాక. పేదల జీవితాలలో, అణగారిన వర్గాల వారి జీవితాలలో అనుకూల మార్పు ను తీసుకు వచ్చే శక్తి ని అమ్మ వారి దీవెనలు మనకు ప్రసాదించుగాక’’ అని ప్రధాన మంత్రి అన్నారు.
మహిళా, శిశు అభివృద్ధి మంత్రిత్వ శాఖ
"మిషన్ శక్తి-మహిళల సాధికారత కోసం కేంద్రం"పై కార్యక్రమం నిర్వహించిన ఎన్ఐపీసీసీడీ
కేంద్ర స్త్రీ & శిశు అభివృద్ధి మంత్రిత్వ శాఖ ఆధ్వర్యంలోని 'నేషనల్ ఇన్స్టిట్యూట్ ఆఫ్ పబ్లిక్ కో-ఆపరేషన్ అండ్ చైల్డ్ డెవలప్మెంట్' , ఈ నెల 21, 22 తేదీల్లో, రాష్ట్ర నోడల్ అధికారులు & రాష్ట్ర మిషన్ సమన్వయకర్తల కోసం ‘మిషన్ శక్తి-మహిళల సాధికారత కోసం కేంద్రం’పై మొదటి సామర్థ్య నిర్మాణ కార్యక్రమాన్ని న్యూదిల్లీలో నిర్వహించింది.
ఆరోగ్య, కుటుంబ సంక్షేమ మంత్రిత్వ శాఖ
145.16 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 58 లక్షలకు పైగా డోసులు నిర్వహణ
98.32 శాతానికి చేరిన రికవరీ రేటు
గత 24 గంటల్లో 22,775 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,04,781
వారపు పాజిటివిటీ రేటు 1.10 శాతం
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 58,11,487 డోసులతో కలిపి, 145.16 కోట్ల డోసులను  టీకా కార్యక్రమం అధిగమించింది. 1,55,02,407 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,87,911
|
|
రెండో డోసు
|
|
97,14,208
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,85,748
|
|
రెండో డోసు
|
|
1,69,00,338
|
|
18-44 ఏళ్ల వారు
|
|
మొదటి డోసు
|
|
49,99,80,567
|
|
రెండో డోసు
|
|
33,37,90,836
|
|
45-59 ఏళ్ల వారు
|
|
మొదటి డోసు
|
|
19,46,34,482
|
|
రెండో డోసు
|
|
15,09,65,213
|
|
60 ఏళ్లు పైబడినవారు
|
|
మొదటి డోసు
|
|
12,14,69,025
|
|
రెండో డోసు
|
|
9,53,95,822
|
|
మొత్తం
|
|
1,45,16,24,150
గత 24 గంటల్లో 8,949 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,75,312 కు పెరిగింది.
దేశవ్యాప్త రికవరీ రేటు 98.32 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 187వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 22,775 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,04,781. మొత్తం కేసుల్లో ఇది 0.30 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,10,855 పరీక్షలు చేశారు. దేశవ్యాప్తంగా ఇప్పటివరకు 67.89 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.10 శాతంగా ఉంది. రోజువారీ పాజిటివిటీ రేటు 2.05 శాతంగా ఉంది.
ప్రధాన మంత్రి కార్యాలయం
పురుషుల కుస్తీ 97 కిలోల ఫ్రీస్టయిల్ విభాగంలో కాంస్యం సాధించిన దీపక్ నెహ్రాకు ప్రధానమంత్రి శుభాశీస్సులు
బర్మింగ్హామ్లో జరుగుతున్న కామన్వెల్త్ గేమ్స్-2022 పురుషుల కుస్తీ 97 కిలోల ఫ్రీస్టయిల్ విభాగంలో కాంస్య పతకం సాధించిన దీపక్ నెహ్రాకు ప్రధానమంత్రి శ్రీ నరేంద్ర మోదీ శుభాశీస్సులు అందజేశారు.
ఈ మేరకు ట్విట్టర్ ద్వారా పంపిన సందేశంలో;
“మరొక కుస్తీ వీరుడు… భారతదేశానికి మరొక గౌరవం! దీపక్ నెహ్రా కామన్వెల్త్ గేమ్స్-2022 పురుషుల కుస్తీ 97 కిలోల ఫ్రీస్టయిల్ విభాగంలో కాంస్య పతకం సాధించడం ముదావహం. ఈ పోటీలో దీపక్ అద్భుతమైన పట్టుదల, అంకితభావం ప్రదర్శించారు. భవిష్యత్ క్రీడా పయనంలోనూ ఆయన మరిన్ని విజయాలు సాధించాలని ఆకాంక్షిస్తూ నా శుభాసీస్సులు తెలియజేస్తున్నాను. #Cheer4India” అని ప్రధానమంత్రి పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతీయ ఖగోళ భౌతిక శాస్త్ర సంస్థ వ్యవస్థాపకులు డా. వైను బప్పు గారి ఆశయాలను కొనసాగించడానికి విద్యార్థుల ఆలోచనలకు అనుభవజ్ఞులైనవారి అనుభవాలను కలపి పనిచేయాలి: ఐఐఏ వ్యవస్థాపక దినోత్సవంలో పాల్గొన్న వక్తలు
50వ వ్యవస్థాపక దినోత్సవం జరుపుకుంటున్న భారతీయ ఖగోళ భౌతిక శాస్త్ర సంస్థ
నవీన విద్యార్థులు నూతన ఆలోచనలకు ఖగోళ భౌతిక శాస్త్ర రంగంలో సుమారు ఐదు సంవత్సరాల అనుభవం కలిగిన భారతీయ ఖగోళ శాస్త్ర సంస్థలోని అనుభవజ్ఞులైనవారి ఆలోచనలను మిళితం చేయడం వలన సంస్థ వ్యవస్థాపకులు డా.వైనుబప్పుగారి ఆశయాలను సాధించవచ్చని ఐఐఏ 50వ వ్యవస్థాపక దినోత్సంలో పాల్గొన్న వక్తలు అభిప్రాయపడ్డారు.
“గొప్ప దూరదృష్టితో భారతీయ ఖగోళ భౌతిక శాస్త్ర సంస్థను డా. వైనుబప్పు గారు ప్రారంభించిన సంస్థకు ఈ సంవత్సరం 50వ సంవత్సరంగా ఏంతో ప్రత్యేకమైనది. ఆత్మనిర్భర్ భారత్ లో భాగంగా పునర్నిర్మాణ దిశగా అడుగులేస్తున్న దేశానికి ఉన్నత ఆశయాలు కలిగిన నాయకుల అవసరం ఎంతో ఉంది. వ్యవస్థాపకులు సంస్థను స్థాపించిన ఆశయాల సాధకు క్రొత్తవారి ఆలోచనలు మరియు గత ఐదు దశాబ్దాలుగా గడించిన అనుభశాలుర అనుభావలను మిళితంచేయవలసిన అవసరం ఉంద”ని ఐఐఏ-50వ సంవత్సరాల సంబరాలను ప్రారంభించిన ఢిఎస్టి కార్యదర్శి ప్రొ. అశుతోష్ శర్మ అన్నారు.
“ఇప్పటి వరకు ఐఐఏ నాణ్యమైన మానవ వనరులను, మౌళిక వనరులను మరియు ఖగోళ శాస్త్ర పరిశీలను శాస్త్రీయంగా లోతుగా పరిశీలించుటను మరియు సంస్థను నూతన దృష్టితో మరింత ఎత్తుకుతీసుకు వెళ్ళడానికి కృషి చేస్తుందని” ఆయన అన్నారు.
భారత ప్రభుత్వపు శాస్త్ర మరియు సాంకేతిక విభాగం వారి పరిధిలో స్వయం ప్రతిపత్తి కలిగి పనిచేస్తున్న భారతీయ ఖగోళ భౌతిక శాస్త్ర సంస్థ 10 ఆగస్టు 2020న ఆన్లైన్లో 50వ వ్యవస్థాక దినోత్సవాన్ని జరుపుకుంది. ఈ కార్యక్రమంలో భారత ప్రభుత్వ ముఖ్య సాంకేతిక సలహాదారు ప్రొఫెసర్ కె. విజయరాఘవన్ ఉపన్యాసించారు.
భారతీయ ఖగోళ భౌతిక శాస్త్ర సంస్థకు తన విలువైన సేవలను అందించిన, వ్యవస్థాపకులైన డా. మనాలి కల్లత్ వైనుబప్పుగారి జన్మదినోత్సవం రోజున సంస్థ వ్యవస్థాపక దినోత్సవాన్ని జరుపుకుంటున్నది. ఈ సంవత్సరం సంస్థ 50వ సంవత్సరంలోనికి అడుగిడి 50వ వ్యవస్థాపక దినోత్సవాన్ని జరుపుకుంది.
ఐఐఏ విద్యార్థులు తమ వ్యాసాలతో కూర్చిన సంచిక ’దూత్’ను ఐఐఏ పాలక మండలి అధ్యక్షులు ప్రొఫెసర్ అవినాష్ సి. పాండే విడుదల చేసారు. “శాస్త్ర సాంకేతిక విషయాలను సరళంగా సామాన్యులకు చేరే విధంగా విద్యార్థులు సృజనాత్మకతను జోడించడానికి ఈ సంచిక మంచి వేదికను కూర్చుతుంద”ని ఆయన అన్నారు.
ఈ కార్యక్రమంలో ఐఐఏ పూర్వ సంచాలకుల యొక్క క్లుప్త సందేశాలను ఈ సందర్భంగా ప్రజలకు అందించారు సంస్థ ప్రస్తుత సంచాలకులు ప్రొ. అన్నపూర్ణి సుబ్రమణ్యం
ఆయుష్
ఆగ్నేయాసియా ప్రాంతంలో సాంప్రదాయ/మూలికా ఉత్పత్తుల నాణ్యత నియంత్రణ కోసం ప్రయోగశాల సామర్థ్యాన్ని అప్గ్రేడ్ చేయడానికి ఒక ముఖ్యమైన అడుగు
సాంప్రదాయ/మూలికా ఉత్పత్తుల ల్యాబ్ ఆధారిత నాణ్యత నియంత్రణపై శిక్షణ పొందడానికి 9 దేశాల నుంచి ప్రతినిధులు
ఫార్మకోపోయియా కమిషన్ ఫర్ ఇండియన్ మెడిసిన్ & హోమియోపతి  సహకారంతో శిక్షణా కార్యక్రమాన్ని నిర్వహిస్తోన్న డబ్ల్యూహెచ్ఓ సౌత్ ఈస్ట్ ఆసియా రీజియన్
డబ్ల్యూహెచ్ఓ సౌత్ ఈస్ట్ ఆసియా రీజియన్  సహకారంతో ఫార్మాకోపోయియా కమిషన్ ఫర్ ఇండియన్ మెడిసిన్ & హోమియోపతి , ఆయుష్ మంత్రిత్వ శాఖ ఆగ్నేయాసియా ప్రాంతంలోని సంప్రదాయం/మూలికా ఉత్పత్తుల నాణ్యత నియంత్రణ కోసం ప్రయోగశాల సామర్థ్యాన్ని అప్గ్రేడ్ చేయడానికి ఒక ప్రధాన కార్యక్రమం చేపట్టింది. ఈ 3 రోజుల శిక్షణ కార్యక్రమాన్ని ఆయుష్ మంత్రిత్వ శాఖ ప్రత్యేక కార్యదర్శి శ్రీ ప్రమోద్ కుమార్ పాఠక్.. డబ్ల్యుహెచ్ఓ సౌత్-ఈస్ట్ ఆసియా ప్రాంతీయ కార్యాలయ సాంప్రదాయ వైద్యం ప్రాంతీయ సలహాదారు డాక్టర్ కిమ్ సుంగ్చోల్, పిసిఐఎం&హెచ్ డైరెక్టర్ డాక్టర్ రమణ్ మోహన్ సింగ్ మరియు ఇతర ప్రముఖుల సమక్షంలో ప్రారంభించారు. దేశంలోనే తొలిసారిగా ఇలాంటి కసరత్తు జరుగుతోంది.
ఈ శిక్షణా కార్యక్రమంలో 9 దేశాల నుండి  మొత్తం 23 మంది ప్రతినిధులు పాల్గొంటున్నారు. సాంప్రదాయ/మూలికా ఉత్పత్తుల నాణ్యతను నిర్వహించడానికి ప్రయోగశాల ఆధారిత పద్ధతులకు నైపుణ్యాలను అందించడం ఈ శిక్షణ కార్యక్రమ లక్ష్యం.
ఈ సందర్భంగా ఆయుష్ మంత్రిత్వ శాఖ ప్రత్యేక కార్యదర్శి శ్రీ ప్రమోద్ కుమార్ పాఠక్ మాట్లాడుతూ "అభివృద్ధి చెందుతున్న దేశాల పరిశోధన మరియు సమాచార వ్యవస్థ కేంద్ర నివేదిక ప్రకారం ఈ పరిశ్రమ 2022 నాటికి యూఎస్ $ 23.3 బిలియన్లకు చేరుకుంటుందని అంచనా. మార్కెట్ విస్తృతి పెరుగుతున్న నేపథ్యంలో కల్తీ కారణంగా మూలికా పదార్థాల నాణ్యత సమస్యలు కూడా ఆందోళనకరంగా మారుతున్నాయి. ల్యాబ్ ఆధారిత నాణ్యత నియంత్రణలోని వివిధ భౌతిక, రసాయన మరియు భౌగోళిక అంశాల ద్వారా మూలికల నాణ్యతను అంచనా వేయగలదు." అని తెలిపారు.
డబ్ల్యూహెచ్ఓ సౌత్ ఈస్ట్ ఆసియా ప్రాంతీయ కార్యాలయ సాంప్రదాయ వైద్య ప్రాంతీయ సలహాదారు డాక్టర్ కిమ్ సుంగ్చోల్ మాట్లాడుతూ, “డబ్ల్యూహెచ్ఓ-ఎస్ఈఏఆర్ఓ ఇతర దేశాలకు ప్రాంతీయ వర్క్షాప్లు మరియు శిక్షణను విజయవంతంగా నిర్వహించింది. ఈ ప్రాంతీయ వర్క్షాప్ల సమయంలో సభ్య దేశాలు చేసిన ముఖ్య సిఫార్సులలో రెగ్యులేటరీ సామర్థ్యాన్ని నిర్ధారించడం ఒకటి. అందుకే మేము ఆయుష్ మంత్రిత్వ శాఖ పిసిఐఎం&హెచ్ సహకారంతో ఈ మొదటి శిక్షణా సమావేశాన్ని నిర్వహిస్తున్నాము." అని తెలిపారు.
నాణ్యత నియంత్రణ చర్యలలో ముడి మూలికా పదార్థం, నాణ్యమైన పద్ధతులు  ప్రమాణాలు ఉంటాయి. తయారీ, దిగుమతి, ఎగుమతి మరియు మార్కెటింగ్లో నిర్దిష్ట మరియు ఏకరీతి లైసెన్సింగ్ పథకాలను అమలు చేయాలి. ఇవి భద్రత మరియు సమర్థతను నిర్ధారించడానికి కీలకమైనవి.
పెరుగుతున్న మార్కెట్ మూలికా ఔషధాల సరైన నాణ్యత, సమర్థత మరియు ప్రభావాన్ని నిర్వహించడానికి సవాలును ఇస్తోంది. సాంప్రదాయ/మూలికా ఉత్పత్తుల నాణ్యత నియంత్రణకు ప్రయోగశాల సామర్థ్యాని సంబంధించిన నెట్వర్క్ ద్వారా దీనిని బలోపేతం చేయాలి. సాంప్రదాయ/మూలికా ఉత్పత్తుల నాణ్యత నియంత్రణ కోసం మాక్రోస్కోపీ, ఫార్మాకోగ్నోసీ, ఫైటోకెమిస్ట్రీ, మైక్రోబయాలజీలో మైక్రోస్కోపీ, ఇతర అధునాతన పరికరం/టెక్నాలజీలు అంటే హై-పెర్ఫార్మెన్స్ థిన్ లేయర్ క్రోమాటోగ్రఫీ , గ్యాస్ క్రోమాటోగ్రఫీ మొదలైన ప్రయోగశాల పద్ధతులపై ఈ ప్రత్యేక కార్యక్రమం శిక్షణను అందిస్తుంది.
బొగ్గు మంత్రిత్వ శాఖ
బొగ్గు ఉత్పత్తులు త్వరితగతిన ప్రారంభించడానికి భూమి లభ్యత, సకాలంలో అనుమతులు మంజూరు చేయడం అవసరం-- బొగ్గు మంత్రిత్వ శాఖ కార్యదర్శి శ్రీ అమ్రిత్ లాల్ మిశ్రా
క్యాప్టివ్/కమర్షియల్ బొగ్గు బ్లాకుల కేటాయింపు పొందిన వారితో సమావేశం నిర్వహించిన బొగ్గు మంత్రిత్వ శాఖ
దేశంలో బొగ్గు ఉత్పత్తి , తరలింపు ప్రక్రియను మరింత వేగవంతం చేసేందుకు బొగ్గు మంత్రిత్వ శాఖ అన్ని చర్యలు తీసుకుంటుందని బొగ్గు మంత్రిత్వ శాఖ కార్యదర్శి శ్రీ అమృత్ లాల్ మీనా తెలిపారు. క్యాప్టివ్/ కమర్షియల్ బొగ్గు బ్లాకుల కేటాయింపు పొందిన వారితో శ్రీ మీనా ఈ రోజు సమావేశం నిర్వహించారు. కొత్తగా కేటాయించిన బ్లాకులలో బొగ్గు ఉత్పత్తి ప్రారంభించడానికి సకాలంలో భూమి కేటాయించడం, ఇతర అనుమతులు జారీ చేయడం ప్రధాన పాత్ర పోషిస్తాయని ఆయన అన్నారు. బొగ్గు ఉత్పత్తికి సంబంధించి ఎదురవుతున్న సమస్యలను పర్యవేక్షించి సకాలంలో సమస్యల పరిష్కారం కోసం ఏర్పాటు చేసిన ప్రత్యేక విభాగం దీనికోసం పోర్టల్ను అభివృద్ధి చేసే అంశంపై దృష్టి సారించిందని శ్రీ అమ్రిత్ లాల్ మిశ్రా తెలిపారు.
దేశంలో ఆర్ధికాభివృద్ధి తో సమానంగా ఇంధన వినియోగం పెరిగిందని శ్రీ అమ్రిత్ లాల్ మిశ్రా అన్నారు. బొగ్గు దిగుమతులు తగ్గాల్సిన అవసరం ఉందన్నారు. బొగ్గు రంగంలో స్వావలంబన సాధించడానికి బొగ్గు మంత్రిత్వ శాఖ ఆత్మ నిర్భర్ భారత్ సాధనకు అత్యధిక ప్రాధాన్యత ఇస్తూ కార్యక్రమాలు అమలు చేస్తుందని శ్రీ అమ్రిత్ లాల్ మిశ్ర తెలిపారు. పర్యావరణ పరిరక్షణ అంశానికి ప్రాధాన్యత ఇస్తున్న మంత్రిత్వ శాఖ సుస్థిర అభివృద్ధి సాధించడానికి దోహద పడే కార్యాచరణ ప్రణాళిక రూపొందించి అమలు చేస్తుందని అన్నారు. వనరుల పరిరక్షణ, అడవులు, వన్యప్రాణుల రక్షణ పర్యావరణ రక్షణ అంశాల ఆధారంగా అభివృద్ధి ప్రణాళిక రూపొందించామని శ్రీ అమ్రిత్ లాల్ మిశ్రా తెలిపారు.
బొగ్గు ఉత్పత్తి ఎక్కువ చేయడానికి, సులభతర వ్యాపార నిర్వహణ కోసం బొగ్గు మంత్రిత్వ శాఖ అమలు చేస్తున్న చర్యలను మంత్రిత్వ శాఖ అదనపు కార్యదర్శి శ్రీ.ఎం. నాగరాజు వివరించారు. మంత్రతివా శాఖ అమలు చేస్తున్న చర్యలు బొగ్గు రంగం అభివృద్ధికి దోహదపడతాయన్నారు. బొగ్గు గనుల వేలం పారదర్శకంగా, లాభసాటిగా జరిగేలా చూసేందుకు మంత్రిత్వ శాఖ అమలు చేస్తున్న సంస్కరణలను ఆయన వివరించారు. బొగ్గు బ్లాకుల వేలం/కేటాయింపు, ఉత్పత్తి ఎక్కువ చేయడానికి అందిస్తున్న ప్రోత్సాహకాలు, వ్యాపార అవకాశాలు లాంటి అంశాలపై బొగ్గు మంత్రిత్వ శాఖ డైరెక్టర్ శ్రీ. మారేపల్లి వెంకటేశ్వర్లు ప్రసంగించారు.
సమావేశానికి ఎన్టిపిసి, వేదాంత లిమిటెడ్, జె ఎస్ డబ్ల్యు, దాల్మియా సిమెంట్  లిమిటెడ్, సింగరేణి, సీఎల్, ఎన్ఎల్సిఐఎల్, ఒడిశా కోల్ లిమిటెడ్ తదితర సంస్థల ప్రతినిధులు హాజరయ్యారు. దేశంలో బొగ్గు రంగం ప్రస్తుత పరిస్థితి, భవిష్యత్తు అంశాలు చర్చించిన ప్రతినిధులు బొగ్గు గనుల్లో త్వరితగతిన ఉత్పత్తి ప్రారంభించడానికి, దేశంలో బొగ్గు ఉత్పత్తి పెంచడానికి తీసుకోవాల్సిన చర్యలను వివరించారు.
బొగ్గు గనుల వేలం ప్రక్రియలో బొగ్గు మంత్రిత్వ శాఖ అమలు చేస్తున్న సంస్కరణల పట్ల ప్రతినిధులు హరీశమ్ వ్యక్తం చేశారు. సమస్యల పరిష్కారానికి ప్రభుత్వం సకాలంలో చర్యలు అమలు చేస్తూ బొగ్గు గనులు ఉత్పత్తి ప్రారంభించడానికి సహకారం అందిస్తోందని వారు తెలిపారు. సమావేశంలో పాల్గొన్న పర్యావరణం, అడవులు,వాతావరణ మార్పుల మంత్రిత్వ శాఖ సీనియర్ అధికారులు చట్ట నిబంధనలు వివరించారు.
బొగ్గు ఉత్పత్తి త్వరితగతిన ప్రారంభించడానికి బొగ్గు మంత్రిత్వ శాఖ నెలకొల్పిన ప్రాజెక్టు మానిటరింగ్ యూనిట్ సలహాదారుగా ఎస్బిఐ క్యాపిటల్ మార్కెట్స్ లిమిటెడ్ వ్యవహరిస్తోంది.
రైల్వే మంత్రిత్వ శాఖ
ప్రయాణీకుల విభాగంలో ఆదాయం 92% పెరుగుదల
రిజర్వడ్ ప్యాసెంజర్ విభాగంలో 24%, అన్రిజర్వడ్ ప్యాసెంజర్ విభాగంలో 197% వృద్ధిని నమోదు చేసిన రైల్వేలు
భారతీయ రైల్వలు ఒరిజినేటింగ్ ప్రాతిపదికన 1 ఏప్రిల్ నుంచి 8 అక్టోబర్ 2022వరకు వసూలు చేసిన మొత్తం ఆదాయం రూ. 22476 కోట్లుగా ఉంది. గత ఏడాది ఇదే కాలంలో గడించిన రూ. 17394 కోట్లతో పోలిస్తే 92 శాతం వృద్ధిని నమోదు చేసింది.
రిజర్వడ్ ప్యాసెంజర్ విభాగంలో, 1 ఏప్రిల్ నుంచి 08 అక్టోబర్ 2022 కాలంలో బుక్ చేసుకున్న ప్యాసెంజర్ల మొత్తం సగటు గణాంకాలు 42.98 కోట్లుగా ఉంది. గత ఏడాది ఇదే కాలంలో బుక్ చేసుకున్న 34. 56 కోట్లతో పోలిస్తే 24% వృద్ధిని చూపింది. రిజర్వడ్ ప్యాసెంజర్ విభాగం 1 ఏప్రిల్ నుంచి 08 అక్టోబర్ 2022వరకు ఉత్పత్తి అయిన ఆదాయం రూ. 26961 కోట్లుగా ఉంది. గత ఏడాది ఇదే కాలంలో ఆర్జించిన రూ. 16307 కోట్లతో పోలిస్తే ఇది 65% వృద్ధి.
ఇక అన్రిజర్వడ్ ప్యాసెంజర్ వర్గంలో 1 ఏప్రిల్ నుంచి 08 అక్టోబర్ 2022 వరకు బుక్ చేసిన మొత్తం ప్రయాణీకుల సంఖ్య 268.56 కోట్లుగా ఉంది. గత సంవత్సరం ఇదే కాలంలో నమోదు చేసిన 90.57 కోట్లతో పోలిస్తే ఇది197% పెరుగుదలను చూపుతోంది.
ఇక, 1 ఏప్రిల్ నుంచి 08 అక్టోబర్ 2022 వరకు అన్రిజర్వడ్ ప్యాసెంజర్ విభాగం ద్వారా ఆర్జించిన ఆదాయం రూ. 6515 కోట్లుగా ఉంది. గత ఏడాది ఇదే కాలంలో ఆర్జించిన రూ. 1086 కోట్లుతో పోలిస్తే, వృద్ధి 500%గా ఉంది.
ప్రధాన మంత్రి కార్యాలయం
శ్రీఅమితాభ్ బచ్చన్ కు ఆయన 80వ జన్మదినం నాడు శుభాకాంక్షలు తెలిపినప్రధాన మంత్రి
శ్రీ అమితాభ్ బచ్చన్ కు ఆయన 80వ పుట్టినరోజు నాడు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. శ్రీ అమితాభ్ బచ్చన్ భారతదేశం లో అత్యంత ప్రశంసాయోగ్యమైనటువంటి చలనచిత్ర రంగ ప్రముఖుల లో ఒకరు గా ఉన్నారు. ఆయన ప్రేక్షక వర్గాలకు వారి తరాల అంతరాల కు అతీతం గా వినోదాన్ని అందిస్తూ వారి మనసులను ఆకట్టుకొన్నారు అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘అమితాభ్ బచ్చన్ గారికి 80వ జన్మదినం తాలూకు అనేకానేక శుభాకాంక్షలు. ఆయన భారతదేశం లో అత్యంత ప్రశంసాయోగ్యమైనటువంటి చలనచిత్ర రంగ ప్రముఖుల లో ఒకరు గా ఉన్నారు. ఆయన ప్రేక్షక వర్గాల కు వారి యొక్క తరాల అంతరాల కు అతీతం గా వినోదాన్ని అందించి మరి వారి ని సమ్మోహితుల ను చేశారు. ఆయన కు దీర్ఘాయుష్షు ప్రాప్తించు గాక, మరియు ఆయన ఆరోగ్యవంతమైనటువంటి జీవనాన్ని సాగించు గాక.’’ అని పేర్కొన్నారు.
A very happy 80th birthday to Amitabh Bachchan Ji. He is one of India’s most remarkable film personalities who has enthralled and entertained audiences across generations. May he lead a long and healthy life. @SrBachchan
— Narendra Modi  October 11, 2022
ఆరోగ్య, కుటుంబ సంక్షేమ మంత్రిత్వ శాఖ
కేరళలోని కోజికోడ్ జిల్లాలో నిపా వైరస్ కేసు
ప్రజా ఆరోగ్య చర్యల అమలులో కేరళకు సహాయం అందజేయడానికి బృందాన్ని పంపిన కేంద్రం
కేరళలోని కోజికోడ్ జిల్లాలో ఒక నిపా వైరస్ కేసు వెలుగులోకి వచ్చింది. మెదడువాపు మరియు హృదయ కండరముల వాపు లక్షణాలతో ఒక 12 సంవత్సరాల బాలుడుకి నిఫా వైరస్ సోకినట్టు కేరళలోని కోజికోడ్ జిల్లాలో గుర్తించారు. చికిత్స కోసం ఆస్పత్రిలో చేరిన బాలుడు ఈ ఉదయం మరణించాడు.
పండు గబ్బిలాల లాలాజలం ద్వారా వైరస్ వ్యాపిస్తుంది. నిఫా వైరస్ కేసు వెలుగు చూడడంతో కేరళకు కేంద్రం ప్రత్యేక బృందాన్ని పంపింది. కేరళ ప్రభుత్వానికి అవసరమైన సాంకేతిక ఇతర సహాయ సహకారాలను బృందం అందిస్తుంది.
ఈ కింది ప్రజారోగ్య చర్యలను తక్షణం అమలు చేయాలని కేంద్రం సూచించింది.
 ప్రాంతాల గ్రామాల్లో క్రియాశీల కేసులను పరిశీలించడం
2. గత 12 రోజుల్లో క్రియాశీలకంగా ఉన్న కాంటాక్ట్ ట్రేసింగ్ .
3. వ్యాధి సోకిన వారితో కలసి తిరిగిన వారిని, వ్యాధి లక్షణాలు కలిగి ఉన్నవారిని విడిగా ఉంచడం
4. నమూనాలను సేకరించి పరీక్షలకు పంపడం ల్యాబ్ లకు పంపడం .
గతంలో 2018లో కూడా కేరళలోని కోజికోడ్ మరియు మలప్పురం జిల్లాలలో నిపా వ్యాప్తి చెందింది.
ప్రధాన మంత్రి కార్యాలయం
షహీద్ భగత్ సింగ్ జయంతి నాడు ఆయన కు నివాళులు అర్పించిన ప్రధాన మంత్రి
ప్రధాన మంత్రి శ్రీ నరేంద్ర మోదీ సోమవారం షహీద్ భగత్ సింగ్ జయంతి సందర్భం లో ఆయన కు నివాళులు అర్పించారు.
‘‘భరతమాత వీర పుత్రుడు అమర్ షహీద్ భగత్ సింగ్ జయంతి నాడు ఆయన కు కోటి కోటి నమస్కారాలు. వీరత్వం, పరాక్రమం నిండిన ఆయన గాథ దేశ ప్రజల కు యుగ యుగాల వరకు ప్రేరణ ను అందిస్తూనే ఉంటుంది’’ అని ఒక సందేశం లో ప్రధాన మంత్రి పేర్కొన్నారు.